হজ সফর শুরুর আগে স্বাস্থ্যপরীক্ষা করে ওষুধ ও প্রয়োজনীয় সামানপত্র সঙ্গে নিন। বাংলাদেশ ছাড়ার আগেই হজের প্রশিক্ষণ নিয়ে নিন। মনে রাখবেন, অন্যের ওপর নির্ভরশীল না হওয়াই ভালো। নিজের ওপর আস্থাশীল হয়ে হজ পালন করুন। কেননা আপনি যার ওপর নির্ভরশীল হয়ে হজে যাচ্ছেন তিনি কোনো কারণে হজে না-ও যেতে পারেন বা উপস্থিত সময়ে আপনার থেকে আলাদা হয়ে যেতে পারেন, তাই নিজের ওপর আস্থা রাখুন। হজের কাজগুলো আদায়ের পদ্ধতি জেনে নিজেই পালন করার দৃঢ় সংকল্প করুন। হজের মানসিক প্রস্তুতিতে কয়েকটি বিষয় অবশ্যই ভুলবেন না। যথা ১. অন্তরে সর্বদা আল্লাহর মহব্বত। ২. কষ্টে ধৈর্য ধারণ। ৩. জবানের হেফাজত। ৪. সব আহকাম একাকী করার হিম্মত এবং ৫. নিজেকে গোনাহমুক্ত রাখার প্রতিজ্ঞা ইত্যাদি।